CELEX: 
Language: et
Date: 2016-04-08 00:00:00
Title: KOMISJONI DELEGEERITUD MÄÄRUS (EL) …/…, millega parandatakse delegeeritud määrust (EL) 2016/341, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavate sätete üleminekueeskirjadega, kui vajalikud elektroonilised süsteemid veel ei toimi, ja muudetakse komisjoni delegeeritud määrust (EL) 2015/2446

SELETUSKIRI
            
            
               1.DELEGEERITUD ÕIGUSAKTI TAUST
            
            
               Määrusega (EL) nr 952/2013 (edaspidi „tolliseadustik”) antakse kooskõlas Euroopa Liidu toimimise lepinguga (edaspidi „ELi toimimise leping”) komisjonile volitused täiendada teatavaid tolliseadustiku mitteolemuslikke osasid vastavalt ELi toimimise lepingu artiklile 290. Komisjon rakendas neid volitusi ja võttis 17. detsembril 2015 vastu delegeeritud määruse (EL) 2016/341, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavate sätete üleminekueeskirjadega, kui vajalikud elektroonilised süsteemid veel ei toimi, ja muudetakse delegeeritud määrust (EL) 2015/2446. Komisjoni delegeeritud määrusega kehtestati üldkohaldatavad sätted, et täiendada liidu tolliseadustikku kooskõlas komisjonile delegeeritud volitustega ning et tolliseadustikku oleks võimalik selgelt ja nõuetekohaselt kohaldada üleminekuperioodil, kui selle kohaldamiseks vajalikke elektroonilisi süsteeme ei ole veel täielikult uuendatud ega kasutusele võetud.
            
            
               Pärast delegeeritud määruse (EL) 2016/341 jõustumist leiti mõnelt 12. lisa lihtsustusi käsitleva osa vormilt valed viited. Lisaks avastati, et kõnealusest lisast puuduvad teatavad vormid, mida ei olnud ekslikult lisasse lisatud. Nende ebatäpsuste parandamine on komisjoni, liikmesriikide ja kaubandussektori jaoks äärmiselt tähtis ning liidu tollialaste õigusaktide nõuetekohase rakendamise seisukohalt vältimatult vajalik. 
            
            
               Määrust (EL) nr 952/2013 ja delegeeritud määrust (EL) 2016/341 hakatakse kohaldama alates 1. maist 2016. Seepärast on vaja delegeeritud määrust (EL) 2016/341 parandada, et asendada probleemsete viidetega vormid ja lisada puuduvad vormid võimalikult kiiresti, et tagada vajalike vormide olemasolu tolliseadustiku kohaldamiseks. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Kooskõlas delegeeritud õigusakte käsitleva ühise seisukoha punktiga 4 peeti konsultatsioone Euroopa Parlamendi, nõukogu ja Euroopa Komisjoni vahel.
            
            
               Õigusakti eelnõu esitati liikmesriikide esindajatele 17. märtsil 2016 toimunud tolliseadustiku eksperdirühma kohtumisel. Liikmesriigid olid kavandatud parandusega nõus.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Komisjoni delegeeritud määruse (EL) 2016/341 12. lisa on vaja parandada avastatud väljajätmiste ja vigade parandamiseks.
            
            
               Kuna need parandused mõjutavad delegeeritud õigusakti sisu, on sobivaks vahendiks komisjoni delegeeritud määrus, millega muudetakse delegeeritud määrust (EL) 2016/341. Seda kohaldatakse, kui Euroopa Parlament ega nõukogu ei esita vastuväiteid kahekuulise ajavahemiku jooksul, mida võidakse pikendada täiendava kahe kuu võrra. 
            
            
               KOMISJONI DELEGEERITUD MÄÄRUS (EL) …/…,
            
            
               8.4.2016,
            
            
               millega parandatakse delegeeritud määrust (EL) 2016/341, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavate sätete üleminekueeskirjadega, kui vajalikud elektroonilised süsteemid veel ei toimi, ja muudetakse komisjoni delegeeritud määrust (EL) 2015/2446
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik,
                  1
                eriti selle artiklit 279,
            
            
               ning arvestades järgmist:
            
            
               (1)Pärast delegeeritud määruse (EL) 2016/341
                  2
                vastuvõtmist leiti kõnealuse määruse 12. lisa lihtsustusi käsitleva osa kolme vormi puhul teatavaid vastuolusid liidu tolliseadustiku alusel loodud süsteemidega, kaasa arvatud viited protseduuridele, mida enam ei kasutata. Need vastuolud mõjutavad õigusselgust ja need tuleks kõrvaldada.
            
         
         
            
               (2)Lisaks avastati, et delegeeritud määruse (EL) 2016/341 12. lisa lihtsustusi käsitlevast osast on ekslikult välja jäänud teatavad vormid.
            
            
               (3)Seepärast tuleks delegeeritud määrust (EL) 2016/341 vastavalt parandada.
            
            
               (4)Käesoleva määruse sätteid tuleks kohaldada alates 1. maist 2016, et võimaldada tolliseadustiku täielikku kohaldamist,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määruse (EL) 2016/341 parandused
            
            
               Delegeeritud määruse (EL) 2016/341 12. lisa muudetakse järgmiselt:
            
            
               (1)vormid „Lihtsustatud tollideklaratsiooni kasutamise ja deklarandi arvestuskande tegemise loa taotlus”, „Lihtsustuste kasutamise loa taotlus, Lisaleht – IMPORT” ja „Selgitavad märkused taotluse vormi eri lahtrite kohta” asendatakse käesoleva määruse I lisas esitatud vormidega;
            
            
               (2)lisatakse käesoleva määruse II lisas esitatud vormid.
            
            
            
               Artikkel 2
            
            
               Jõustumine 
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
            
               Seda kohaldatakse alates 1. maist 2016.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
            
               Brüssel, 8.4.2016
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Euroopa Parlamendi ja nõukogu 9. oktoobri 2013. aasta määrus (EL) nr 952/2013,millega kehtestatakse liidu tolliseadustik (ELT L 269, 10.10.2013, lk 1).
               
               
                  
                     (2)
                  
                        Komisjoni 17. detsembri 2015. aasta delegeeritud määrus (EL) 2016/341, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavate sätete üleminekueeskirjadega, kui vajalikud elektroonilised süsteemid veel ei toimi, ja muudetakse komisjoni delegeeritud määrust (EL) 2015/2446 (ELT L 69, 15.3.2016, lk 1).
               
            
      
    ---documentbreak--- 
      
         
         
            
               LISAD
            
            
               järgmise dokumendi juurde:
            
            
               Komisjoni delegeeritud määrus,
            
            
               millega parandatakse delegeeritud määrust (EL) 2016/341, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavate sätete üleminekueeskirjadega, kui vajalikud elektroonilised süsteemid veel ei toimi, ja muudetakse komisjoni delegeeritud määrust (EL) 2015/2446
            
            
               I LISA
            
            
            
               
                  
               
               
                  
            
            
               
            
               Selgitavad märkused taotluse vormi eri lahtrite kohta
            
            
            
               Üldine märkus:
            
            
               Vajaduse korral võib nõutava teabe esitada taotlusvormi eraldi lisas, viidates asjaomase vormi lahtrile.
            
            
               Liikmesriigid võivad nõuda lisateavet.
            
            
               1.
                     Märkige taotleja täielik nimi ja EORI-number. Taotleja on isik, kellele luba väljastatakse.
            
            
               1.a
                     Sisestage ettevõtja tunnusnumber.
            
            
               1.b
                     Asjakohasel juhul märkige loas käesolevale taotlusele viitamiseks sisemine viitenumber.
            
            
               1.c
                     Märkige kehtivad kontaktandmed (kontaktisik, kontaktaadress, telefoni- ja faksinumber, e-posti aadress). 
            
            
               1.d
                     Märkige esindatuse liik deklaratsiooni esitamiseks, sisestades sobivasse lahtrisse sümboli „X”.
            
         
         
            
               2.
                     Märkige, mis liiki lihtsustust (arvestusse kandmine, lihtsustatud deklaratsioon või keskne tollivormistus) ja millist tolliprotseduuri (impordi või ekspordi) kohaldatakse, sisestades sobivasse lahtrisse sümboli „X”.
            
            
               3.
                     Märkige asjakohane kood:
            
            
               1
                     esimene loataotlus 
            
            
               2
                     muudetud või uuendatud loa taotlus (märkige ka asjakohane loa number).
            
            
               4.a
                     Märkige, kas volitatud ettevõtja staatuse kohta on väljastatud sertifikaat; kui „JAH”, sisestage vastav number.
            
            
               4.b
                     Märkige selle loa (nende lubade) liik, viitenumber ja asjakohasel juhul kehtivusaeg, mille suhtes taotletavat lihtsustust (taotletavaid lihtsustusi) kasutatakse; kui luba (lube) parasjagu taotletakse, märkige taotletava loa (taotletavate lubade) liik ja taotluse esitamise kuupäev. 
            
            
               5.
                     Teave keskse raamatupidamise kohta, äri-, eelarve- või muud raamatupidamisdokumendid.
            
            
               5.a
                     Märkige keskse raamatupidamise asukoha täielik aadress.
            
            
               5.b
                     Märkige raamatupidamise liik (elektrooniline või paberkandjal ning kasutatava süsteemi või tarkvara liik).
            
            
               6.
                     Märkige käesolevale taotlusele lisatud lisalehtede arv.
            
            
               7.
                     Arvestust (tolliga seotud raamatupidamist) käsitlev teave.
            
            
               7.a
                     Märkige arvestuse asukoha täielik aadress.
            
            
               7.b
                     Märkige arvestuse liik (elektrooniline või paberil ning kasutatava süsteemi või tarkvara liik).
            
            
               7.c
                     Asjakohasel juhul märkige arvestusega seotud muud olulised andmed.
            
            
               8.
                     Teave kaupade ja tehingute liigi kohta.
            
            
               8.a
                     Asjakohasel juhul märkige CN-kood või vähemalt CNi kaubagrupp ja kauba kirjeldus.
            
            
               8.b
                     Märkige asjakohased andmed iga kuu kohta.
            
            
               8.c
                     Märkige asjakohased andmed iga kuu kohta.
            
            
               9.
                     Teave kauba lubatud asukoha ja vastutava tolliasutuse kohta.
            
            
               9.a&b
                     Märkige täielik nimi, aadress ja kontaktandmed.
            
         
         
            
               10.
                     Märkige nende tolliasutuste täielikud nimed, aadressid ja kontaktandmed, kus kaup suunatakse tolliprotseduurile.
            
            
               11.
                     Asjakohasel juhul märkige järelevalveasutuse täielik nimi, aadress ja kontaktandmed.
            
            
               12.
                     Märkige lihtsustatud deklaratsiooni liik, sisestades asjakohasesse lahtrisse sümboli „X”; äri- või muude haldusdokumentide kasutamise korral tuleb täpsustada kasutatavate dokumentide liik.
            
            
               
            
               II LISA